Държавен вестник, бр. 61, 2012 г., стр. 49

БРОЙ  61	
Д Ъ Р Ж А В Е Н  В Е С Т Н И К 	
СТР.  49  
(3) Когато предложението е незаконосъ­
образно или неоснователно или не може да 
бъде удовлетворено по обективни причини, 
се взема решение за отхвърлянето му, като 
се посочват мотивите за това.
(4) За решението се уведомява подателя 
на предложението и всяко трето лице, чиито 
права или законни интереси могат да бъдат 
засегнати от решението в срока по чл. 118, 
ал. 1 АПК.
Раздел ІІІ
Производство по сигналите
Чл. 27. Сигналите за злоупотреби с власт 
и корупция, лошо управление на държавно 
имущество или за други незаконосъобразни 
или нецелесъобразни действия или бездейст­
вия на длъжностни лица, с които се засягат 
държавни или обществени интереси, права 
или законни интереси на други лица, се пода­
ват до председателя на Патентното ведомство.
Чл. 28. (1) Разглеждането на сигнала се 
възлага на постоянна специализирана Ко­
мисия по сигналите, назначена със заповед 
на председателя на Патентното ведомство. 
(2) Комисията се състои от заместник- 
председателя, директорите на дирекциите 
съгласно чл. 6, ал. 1 и юрист от дирекция 
„АОФСД“. Председател на комисията е 
заместник-председателят на Патентното 
ведомство.
(3) Комисията извършва проверка за до­
пустимост на сигнала относно спазване на 
изискванията на чл. 21 в 7-дневен срок от 
възлагането. 
(4) За изясняване на сигнала от фактическа 
страна Комисията изслушва обясненията и 
възраженията на всички заинтересовани лица.
(5) Когато са изяснени всички факти и 
обстоятелства по случая, Комисията подготвя 
становище до председателя с предложение за 
решение по сигнала.
Чл. 29. Решението се постановява от 
председателя в сроковете по чл. 121 АПК 
и се съобщава на подателя на сигнала и на 
лицата, чиито права или законни интереси 
се засягат, в сроковете по чл. 123 АПК.
ЗАКЛЮЧИТЕЛНИ РАЗПОРЕДБИ 
§ 1. Този устройствен правилник се издава 
на основание чл. 81, ал. 1 от Закона за патен­
тите и регистрацията на полезните модели и 
отменя изцяло Устройствения правилник на 
Патентното ведомство, утвърден на 7.03.2011 г. 
(ДВ, бр. 21 от 2011 г.).
§ 2. Този устройствен правилник е ут­
върден със Заповед № 479 от 23.07.2012 г. 
на председателя на Патентното ведомство и 
влиза в сила от датата на обнародването му 
в „Държавен вестник“.
Председател: 
Камен Веселинов
Приложение към
чл. 6, ал. 3
Ръководство  	
2 
Главен секретар  	
1
Обща администрация  	
28
в т.ч. 
дирекция „Административно 
обслужване, финансови и стопански 
дейности“
Специализирана администрация 	
 89
в т.ч.
дирекция „Изобретения, полезни
модели и промишлен дизайн“ 	
32
дирекция „Марки и географски 
означения“	
33
дирекция „Правно осигуряване, 
международно правоприлагане и 
спорове“	
	
24
7362
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
Наредба за изменение и допълнение на 
Наредба № 4 от 2003 г. за документите за 
системата на народната просвета (обн., ДВ, 
бр. 41 от 2003 г.; попр., бр. 48 от 2003 г.; изм. 
и доп., бр. 65 от 2003 г., бр. 47 от 2004 г., 
бр. 55 от 2005 г., бр. 47 от 2006 г., бр. 51 и 
74 от 2007 г., бр. 7 и 27 от 2008 г., бр. 52 от 
2009 г., бр. 42 от 2010 г., бр. 37 и 70 от 2011 г.)
§ 1. Създава се чл. 27а:
„Чл. 27а. За специфичните цели и изис­
квания на образователно-възпитателния 
процес в училищата по чл. 26, т. 9, 10 и 12 
от Закона за народната просвета могат да 
бъдат използвани допълнителни дневници с 
реквизити, утвърдени съответно от минис­
търа на физическото възпитание и спорта 
и от министъра на културата.“
§ 2. В чл. 29, ал. 1 изречение трето се 
изменя така: „Лични картони се попълват и 
за учениците, приети след VI или VII клас 
за обучение по професии с придобиване 
на първа степен на професионална ква­
лификация, както и за учениците, приети 
в професионалните училища, гимназии и 
колежи след средно образование.“
§ 3. В чл. 78, ал. 1 след думата „заповед“ 
се добавя „за съответната година“. 
§ 4. В чл. 87, ал. 3 думите „до 31 март“ 
се заменят с „до 30 април“. 
§ 5. Навсякъде в текста (XІII) се заличава. 
Министър: 
Сергей Игнатов
7421